Wanneer die duo mekaar dus Vrydagaand weer die stryd aansê, in die halfeindronde van die Amerikaanse Ope, gaan die Spanjaard met ’n stewige dosis selfvertroue én die gunsteling-etiket om sy nek uitstap.
Maar tog weier Nadal om die vel te verkoop voordat die beer geskiet is. By Roland Garros het hy Del Potro maklik in drie stelle geklop, maar ’n maand later by Wimbledon het hy vyf stelle nodig gehad om koning te kraai. Hy is nie van plan om die Argentyn te onderskat nie.
Die Argentyn het immers ’n veel makliker kwarteindstryd gehad, toe hy John Isner in vier stelle verslaan het sonder om selfs een keer deur ’n breekpunt in die gesig gestaar te word.
Met sy lyf die afgelope jaar gesond, sien die wêreld uiteindelik waartoe die Argentyn in staat is met momentum in sy loopbaan. Hy mag maar droom oor ’n sege oor Nadal.
Belangriker egter as sy geskiedenis in New York is sy uitmuntende onlangse spelpeil. Tussen Julie 2016 en Junie 2018 het hy effens van stryk af geraak en daarna het ’n ernstige elmboogbesering hom teen die wêreldranglys af sien tuimel. Nou is hy egter terug in die topses en speel hy met dieselfde aggressie, selfversekerdheid en bestendigheid wat hom vir jare op die kruin van die golf gehou het.
Die Japanner het in 2014 in die Amerikaanse Ope-eindstryd teen Cilic verloor, maar daardie nederlaag Woensdag in ’n marathon-kwarteind van vyf stelle gewreek om aan die wêreld te wys hy is ook weer terug op sy beste.